Mislata Contrainfos: [Barcelona] Ràbia (sobre la mort d'un aturat a Hospitalet)\n[Barcelona] Ràbia (sobre la mort d'un aturat a Hospitalet)\nEl passat dijous 11 de novembre, un veí de l'Hospitalet que portava anys a l'atur, es va suïcidar a un parc públic despés de rebre una ordre judicial que l'obligava a marxar del pis de protecció oficial que ocupava amb la seva dona i la seva filla.\nEn plena jornada electoral, aquesta mort, com tantes altres, s'ha convertit en una notícia més de la frívola secció de successos d'alguns diaris, passant pràcticament desapercebuda... Pel contrari, a nosaltres, la mort d'una persona que ha passat tota la seva vida sent exprimit en una feina mal-pagada per després ser posat d'una puntada al carrer amb la seva família, no ens provoca indiferència, sinó fàstig, impotència i ràbia.\nRàbia contra un sistema democràtic, tant democràtic que permet escollir a milers de persones entre la misèria i el suïcidi.\nRàbia contra un sistema progressista, tant progressista que ha evolucionat fins convertir l'esclavitud laboral en un dret. En el dret de tot ésser humà a entregar la seva vida sota el xantatge de caure en la pobresa, a canvi (això si) de poder consumir tota mena de distraccions.\nRàbia contra una sistema igualitari, de ciutadans iguals amb les mateixes oportunitats. Tant iguals que mentre que uns dormen al carrer entre cartrons, uns altres tenen mansions de luxe repartides arreu del món.\nRàbia contra una sistema tolerant, que ens permet protestar tant com vulguem, a condició de que mai passem de les paraules als fets, de la queixa a la lluita.\nRàbia contra els polítics que ens somriuen mentre la gent la palma, ràbia contra els empresaris que ens escanyen sense ni tant sols donar la cara, ràbia contra els periodistes i la seves paraules enverinades, ràbia contra els jutges que arruïnen vides amb una firma,...\nRàbia, ràbia, ràbia..\nCartell enganxat a alguns barris de Barcelona\nPublicado por il·legal i què? en viernes, noviembre 26, 2010\nEtiquetas: Anticapitalisme, Bcn, denúncia, eleccions, gràfics, Hospitalet, Indymedia, memòria, morts


S’han complert tots els objectius de ‘El Desert dels Nens 2014’ | ElMotordeGirona.cat\nS’han complert tots els objectius de ‘El Desert dels Nens 2014’\nÈxit del desè aniversari de ‘El Desert dels Nens’ , que ha tornat a Espanya després d’una intensa setmana en què la llarga caravana de 63 vehicles, encapçalada pels Hyundai ix35 i Santa Fe, ha recorregut més de 2.000 km per Marroc repartint il·lusió en forma de material de tot tipus.\nUna edició que ha marcat un rècord de participació, ja que ha reunit a 202 persones, de les quals 55 eren nens d’edats compreses entre els 5 i els 14 anys i que han viscut una experiència irrepetible.\nTambé en el lliurement de material s’ha batut el rècord anterior, ja que en el camió d’Aquarius no hi cabia res més quan van sortir d’Espanya. Amb un constant degoteig diari d’entregues en diferents escoles i associacions locals, en aquesta desena edició de ‘El Desert dels Nens’ la caravana ha recalat en més de 10 localitats, algunes de les quals tenien els carrers tan estrets que van obligar a baixar el material del camió i a carrega’l en els Hyundai per poder realitzar les entregues.\nL’edició desè aniversari també ha marcat un nou rècord en la indispensable aportació de la Fundació Alain Afflelou. Les quatre òptiques, que viatjaven en un cridaner i molt esperat Hyundai iX35 de color vermell, van realitzar un total de 507 revisions. Un treball que ajudarà a millorar la qualitat de vida de molts homes, dones i nens ja que 255 de les persones a les quals es va revisar la vista necessitaven unes ulleres que els seran lliurades pròximament .\nL’aventura de ‘El Desert dels Nens’ també ha viscut moments emotius, com la col·locació de la primera pedra al Centre Multifunció d’Ouzina, un centre que es construirà gràcies a les aportacions econòmiques dels socis de l’Associació Desert Nens i que servirà per revitalitzar aquesta petita població ubicada al mig del desert i a la qual només s’hi accedeix per pistes.\nNova edició de l’acció solidària ‘El Desert dels Nens’ d’Hyundai\nHyundai, de nou, amb El Desert dels Nens 2014\nEl 37% dels nens viatja en cotxe de forma incorrecta\nDos pilots gironins s’endinsen al desert amb l’Uniraid\ntags: Desert dels nens 2014 Èxit desert dels nens 2014\nprevious Grup Andreu entrega el primer Alfa Romeo 4C a les comarques gironines.\nnext Nou models d'Opel poden disposar del FlexFix per al transport de bicicletes


Vall de Golinons\tDestacats\nAquest mes ens desplaçarem a una vall interior, accident geogràfic poc freqüent al nostre Maresme, ja que amb la carena litoral tenim més turons i puigs. La sortida que proposem encercla tota la vall de Golinons, passant per dos turons per poder gaudir d’una vista un xic aèria.\nCan Giralt és la primera explotació de maduixots que trobarem i on podem comprar les varietats Albion, d’excepcional qualitat, tant per mida com per sabor i fermesa. També tenen la Charlotte, més delicada però amb l’aroma amb tocs de fusta i un sabor més intens.\nTuró de la Guilla (o de Gonions), amb una alçada de 261 m, ens ofereix unes boniques vistes de Calella i Pineda amb el mar de fons i, a baix, els cotxes passant per l’autopista, petits i silenciosos com si d’una pista d’Scalextric es tractés.\nTuró de l’Home Mort, que amb els seus 224 m, i per la vesant oest, ofereix unes vistes de Sant Cebrià amb el seu campanar talment com un poble de pessebre.\nCan Golinons, un mas convertit en casa rural, on els petits poden entrar en contacte amb els conills i les gallines.\nPassem per una finca plena de palmeres que contrasta amb el verd dels camps de la vall i de tota la vegetació de la zona, ja que els arbres que hem trobat en tot el recorregut són alzina, alzina surera i pi. Ja de tornada, ens creuem amb alguns masos dedicats o bé a la ramaderia, o bé a l’agricultura.\nEntrem a Sant Pol per l’N-II i, en un revolt molt tancat, sortim pel lateral, passant per sota l’ N-II, i arribem a la plaça Anselm Clavé, on deixem el cotxe. Agafem el carrer Herois de la Fragata Numància; mentre pugem, podem contemplar la convivència de masies tradicionals. Darrere nostre veiem la població, amb la capella de Sant Pau; l’ermita formava part d’un monestir fundat durant el s. X que ara només conserva l’absis.\nAl cap de 500 m, travessem la C-32 per sobre; en acabar l’asfalt ens queda Can Calella a l’esquerra i, si teniu sort, podreu veure uns quants exemplars de l’ase català pasturant. La ruta està marcada amb blanc/blau (no gaire ben definit) i amb color groc quan passem per trossos del PR-C 146. Seguim els rètols vers el club hípic Sant Pol i baixem per la pista cap a la vall de Golinons. Creuem el torrent del Morer, que normalment baixa molt poc. Deixem l’hípica a la dreta i, a l’esquerra, contemplem Can Mascaró, amb la seva peculiar torre, i més endavant trobem els hivernacles de maduixot de Can Giralt. Hem de prendre el camí que surt a la dreta poc abans d’aquests hivernacles; és el camí dels Francesos, força empinat. En arribar al final d’aquest camí, prenem el de l’esquerra, en direcció “Serra de les Guilles”.\nSeguim per aquest rial fins al Puig de Golinons, on farem una parada per a contemplar la costa.\nContinuem ruta i 1 km després trobem una cruïlla: hem de seguir rectes. Un rètol diu: “Sant Pol de Mar per la Vall de Golinons”. Seguim-lo. En arribar a un revolt, a mà esquerra, molt tancat, agafem un camí cap a la dreta que va al Turó de l’Home Mort i deixem el rial per on veníem. Veurem una pujada molt curta i empinada que ens duu al cim del Turó de l’Home Mort. Pugem a dalt per veure el paisatge i el poble de Sant Cebrià de Vallalta; però fixem-nos que just abans de començar la pujada a mà esquerra hi ha una cadena. Hem de retornar per aquí.\nAquesta ruta és descendent i ens mena pel camí dels Enamorats a Can Golinons.\nTravessem pel patí de la masia i sortim a un rial ample; girem a la dreta i, seguint aquest rial, arribarem al cotxe; punt final de la sortida.\nAvituallaments: No hi ha fonts.\nMés en aquesta categoria: « Argentona El Cros, Castell de Burriac, Coll de Burriac Turó de Morou »


Traducció Francès: Activa Traducciones:\nAlta qualitat en les nostres traduccions al francès\nPer tal d'aconseguir una traducció de qualitat al francès cal comptar sempre amb un bon traductor. La traducció és una tasca complexa i delicada que cal exercitar durant molt de temps per a aconseguir dominar finalment un idioma. El traductor que Activa Traducciones seleccioni per a la seva traducció al francès comptarà amb la garantia de ser un traductor experimentat, de qualitat contrastada i especialista en un tema determinat.\nPreus molt competitius en la traducció al francès\nHem aconseguit conjuminar la qualitat de les nostres traduccions amb un preu molt ajustat, ja que treballem sense intermediaris i comptem amb un equip de traductors professionals vinculats a Activa Traducciones mitjançant un flux constant de treball que incideix positivament en el preu final. La seva traducció al francès inclourà, a més, una revisió gratuïta, realitzada per un segon traductor, pas imprescindible per a assolir una traducció impecable.\nConsulti les nostres tarifes orientatives de traducció al francès.\nTraduïm tot tipus de documents al francès\nCadascun dels nostres traductors té la seva pròpia especialitat. Per això, el document que vostè ens confiï comptarà sempre amb el traductor al francès més apropiat per a la seva traducció.\nApliquem a les nostres traduccions al francès la tecnologia més avançada\nSi desitja sol·licitar un pressupost per a la seva traducció al francès o fer-nos qualsevol consulta, truqui'ns sense cap compromís al 93 321 97 89 o enviï'ns un correu electrònic. Ens posarem en contacte amb vostè i l'informarem de tot el que desitgi saber.


Móres 250 g\nNata per muntar 200 ml\nClares d'ou 2 u\nFulles de gelatina 3 u\nSucre per les clares 40 g\nSucre per la nata al gust\nDanjiangkou L’estiu passat vaig fer una mousse de móres silvestres que va quedar molt bona. Aquest any tan bon punt hi van haver les primeres móres als esbarzers en vaig anar a buscar per preparar-lo, però no recordava d’on la vaig treure! En vaig buscar una altra però no va ser igual… aquí el resultat.\nYumbe Consell: agafa les móres que siguin ben madures (les meves eren una mica verdes i no tenien massa gust).\n~ una purchase gabapentin online biblioteca personal, per guardar les receptes que preparo i les tècniques que utilitzo,\n~ una eina d’ Tubbergen aprenentatge: obligar-me a estar al dia del funcionament del wordpress, fer fotos decents, redactar, etc.


Esports d'aventura al transport públic - Pàgina 2 - Transport.cat\nHora i data actual: Dissabte 16/01/2021 16:40\nEntrada Autor: entfe001 » Dimecres 18/06/2008 18:49\nAconseguir cobrar una indemnització per retard realitzant els tràmits a l'estació de Girona.\nEntrada Autor: aim » Dimecres 18/06/2008 19:01\nJaMiRo! ha escrit: -Sortir o entrar a un tren de la L1 en hora punta...\nUi, això més que un esport de risc, jo ho consideraria una autèntica missió impossible (Sobretot sortir)\nEntrada Autor: Marcel Estadella » Diumenge 22/06/2008 11:13\nFaré d'abuelo cebolleta.........\nFa trenta anys , un dels esports d'aventura dignes de ser practicat era viatjar a la linia Barcelona-Puigcerdà . Hi he passat un descarrilament al tren anterior , un enganchón de catenaria amb una excavadora del tren anterior i un parell d'avaries . Els retards ja no conten . En suma, incidents a més de la meitat dels viatges que hi vaig fer .\nEra un auténtic esport d'aventura : sabíes quan sortíes, pero no quan tornaves\nSalutacions i divertiu-vos-hi , que ara es l´época .\nEntrada Autor: UT440_132M » Diumenge 22/06/2008 16:33\nMarcel Estadella ha escrit: Faré d'abuelo cebolleta.........\nTambé serà un esport d'aventura pujar a La Tour amb les 447 tenint l'esquena en condicions\nEntrada Autor: JaMiRo! » Dilluns 23/06/2008 14:35\nUT440_132M ha escrit: També serà un esport d'aventura pujar a La Tour amb les 447 tenint l'esquena en condicions\nO pujar a Puigcerdà amb una 447 i almorranas...\nEntrada Autor: UT440_132M » Dilluns 23/06/2008 16:10\nEntrada Autor: entfe001 » Dilluns 23/06/2008 21:30\nViatjar al trenet gratuït que dóna voltes per Montserrat. Suposadament per facilitar desplaçaments a persones amb problemes de mobilitat, a la pràctica eina idònia per generar luxacions. Es belluga més que una 213 per la Pobla de Claramunt!\nEntrada Autor: Mako448 » Dilluns 23/06/2008 23:22\nArran d'aquest fil:\nConsideraria tot un esport d'aventura plantar-se a la taquilla de Portbou,demanar un bitllet Portbou-Tortosa amb tarifa regional,i pujar al "nou" regional Portbou-Tortosa servit per 440R i anar assegut en els seus 'còmodes'seients sense repolzacas,unes cinc hores i mitja de viatge,i un cop arribat a Tortosa,que no et faci mal ni el cul ni l'esquena.\nUn altre,doncs no sé,pujar a hora punta del matí a Gràcia en un tren de la S2 i S55 direcció cap al Vallès i trobar seient.\nEntrada Autor: Guigui » Dimecres 25/06/2008 20:39\nUn esport d'aventura dels que fan afició: seguir les recomanacions del web de Mobilitat de la Generalitat.\nCom no se'ns ha acudit, després d'explicar-ne tantes de bones d'aquest servei "únic"?\nEntrada Autor: entfe001 » Dijous 26/06/2008 20:28\nMako448 ha escrit: Arran d'aquest fil:\nJo he fet un Tortosa - Cerbère amb 440R, si bé amb transbord a Sants.\nMako448 ha escrit: Un altre,doncs no sé,pujar a hora punta del matí a Gràcia en un tren de la S2 i S55 direcció cap al Vallès i trobar seient.\nNi a Provença...\nEntrada Autor: oriolp13 » Dissabte 05/07/2008 21:30\nAquest si que és difícil, sobretot anant cap a passeig de gràcia, et fums cada ai carai!\nEntrada Autor: Guigui » Diumenge 06/07/2008 13:47\noriolp13 ha escrit: Aquest si que és difícil, sobretot anant cap a passeig de gràcia, et fums cada ai carai!\nDoncs tampoc us dic res de la batzegada que dóna el metro sortint de Lesseps direcció Fontana. Això sí, només es nota quan va de pressa i anant a l'últim vagó, ja que hi ha una corba que, a primera vista, no té res.\nPotser s'acabarà quan implantin definitivament l'ATO.\nEntrada Autor: Miquel » Dimecres 09/07/2008 17:25\nBatzagades, que no en faltin:\nL-1: Caminar per l'interior d'un 4000 entre Catalunya i Sant Andreu, com sempre sense agafar-se.\nL-2: Anar ràpid en un 9000 quan surt del bucle i passa per les agulles abans d'entrar a Paral·lel, sense agafar-se.\nL-3: El del Guigui, no moure's ni un 'cm' abans d'entrar a Drassanes.\nL-4: El típic aquest de Pg. de Gràcia.\nL-5: ?? No en sé cap, no m'en recordo, les ulties viciades amb la programació del 5000 passen comptes .\nL-11: Cap, el tren no corre, ara bé, poder fer l'enllaç a Trinitat Nova d'un tren a la L-4 a un 500, sense que marxi.\nEntrada Autor: mikado » Dimecres 09/07/2008 18:17\nMiquel ha escrit: Batzagades, que no en faltin:\nAra no sé pero quan es va inaugurar la nova Sagrera L5, entrar amb un 5000 amb la velocitat prefixada era batzegada segura quan s'obria la via per deixar l'andana central al mig\nEntrada Autor: entfe001 » Dijous 10/07/2008 10:19\nEntrada Autor: Guigui » Dijous 10/07/2008 12:31\nMiquel ha escrit: L-3: El del Guigui, no moure's ni un 'cm' abans d'entrar a Drassanes.\nUna altra: corba i contracorba entre Tarragona i Sants Estació.\nEntrada Autor: oriolp13 » Dijous 10/07/2008 17:36\nA sagrera L5 direcció c. centre al entrar hi ha una curva i contracurva tancadeta...\nara no passa re perquè els 5000 la passen a uns 20 crec, però abans havies de vigilar, ja que entraven una mica ves ràpid i sonó vigilaves sorties volant del vagó .\nTambé es un esport de risc pujar a universitat L1 en hora punta i baixar a la seguent parada direcció bellvitge (no recordo la parada ), havent de creuar tot el vagó. mission imposible\nEntrada Autor: entfe001 » Dijous 10/07/2008 17:50


Sant Feliu de Guíxols eliminarà les bosses de plàstic del mercat dels diumenges durant el primer trimestre de l’any • Ràdio Capital de l'Empordà\nSant Feliu de Guíxols eliminarà les bosses de plàstic del mercat dels diumenges durant el primer trimestre de l’any\nAmb l’objectiu de col·laborar amb les accions europees pel medi ambient, l’Ajuntament de Sant Feliu posarà unes normes per mantenir la neteja de l’espai del mercat.\nEn els últims mesos ja s’ha pogut notar una millora en la neteja de l’espai on hi té lloc el mercat tradicional dels diumenges de Sant Feliu de Guíxols.\nL’Ajuntament va advertir fa uns mesos als paradistes que no permetran la brossa que es queda un cop abandonen el lloc de venda, advertint fins i tot que es valorarà treure’ls la llicència o traslladar als paradistes incívics a un altre lloc de la ciutat.\nI és que l’habitual fins ara era trobar restes com papers, plàstics, bosses, cartons, penjadors, verdures i d’altres escombraries, per tot l’espai on hi ha el mercat.\nPer això, des de l’Àrea de Comerç Mercats s’implementaran un seguit de mesures per protegir el medi ambient, especialment l’eliminació de les bosses de plàstic del mercat, i la intenció és fer-ho aquest primer trimestre del 2020.\nPer tal de dur a terme algunes de les accions, l’Ajuntament de Sant Feliu ha instal·lat fa poc dos contenidors coneguts com a “banyeres”, on es llencen els residus després de cada jornada de mercat.\nArticle anteriorNine Inch Nails, Whitney Houston i Depeche Mode entren al Rock and Roll Hall of Fame\nArticle següentCondemnat un home de Sant Feliu a 3 anys i 9 mesos de presó per falsificació de diners i documents


Els genocidis catalans que oblida el Govern – CATzona\nEls genocidis catalans que oblida el Govern\nSense comentaris a Els genocidis catalans que oblida el Govern\nLa portaveu del Govern, Patrícia Plaja, va afirmar el passat dimarts, en roda de premsa, que la celebració del dia de la Hispanitat “és l’efemèride d’un genocidi” i per tant “avui no hi ha res a celebrar”, però va obviar alguns episodis protagonitzats per catalans com la conquesta de Mallorca per Jaume I, la de l’Alguer i la Venjança Catalana dels almogàvers.\nLa conquesta de Mallorca per Jaume I es va iniciar el 10 de setembre de 1229 quan les seves tropes van desembarcar a la badia de Santa Ponça (a l’extrem sud-oriental de l’illa i, actualment, al terme de Calvià), però el setge de la ciutat de Mallorca va durar tres mesos. Finalment, el 31 de desembre de 1229, les tropes de Jaume I van entrar a la ciutat, malgrat la forta resistència, i els musulmans van fugir a les muntanyes o a Menorca o van ser exterminats. El nou valí, Abû Hafs ibn Sayrï -Abû al-‘là Idrïs va morir durant el combat-, es va aplegar a les muntanyes amb 16.000 supervivents de la massacre i la insurgència sarraïna de l’illa es va fer forta als castells d’Alaró, Pollença i Santueri, i també a la serra de Tramuntana. L’ocupació i la pacificació de la resta de l’illa es va allargar un parell d’anys fins que l’any 1232 es va enllestir el repartiment de l’illa entre els conqueridors.\nEls almogàvers van portar a terme el que es coneix Venjança Catalana, que va ser una guerra d’extermini i saqueig sistemàtic endegada per la Companyia Catalana d’Orient contra la població civil grega de l’Imperi Romà d’Orient entre els anys 1305 i 1307. L’acció es va portar a terme en venjança i represàlia per l’assassinat a traïció de Roger de Flor i l’intent d’anihilació de la Companyia mentre aquesta es trobava acantonada a Gal·lípoli.\nEl 16 de novembre de 1354 Pere III el Cerimoniós conqueria definitivament la ciutat de l’Alguer, a l’illa de Sardenya. Aquella operació militar, coneguda com el setge de l’Alguer, va durar 144 dies (des del 24 de juny) i es va desenvolupar en el context de la rebel·lió dels Arborea -una de les principals cases nobiliàries de l’illa de Sardenya- i els seus seguidors i atiada per la República de Gènova, que lluitava pel control del Mediterrani. Tot seguit, Pere III va ordenar l’expulsió de tota la població nadiua de la ciutat, per la seva implicació en la resistència i, malgrat la rendició, per la desconfiança que li generaven. I, simultàniament, va ordenar la reocupació amb colons procedents del Principat de Catalunya.\n← Xavier Abad: “Mantindria la mascareta als interiors però en plantejaria una relaxació en certs àmbits” → La germana de Dolors Bassa diu que “els hi tenim fàstic a la Policia”


El Museu de Reus exposa 67 gravats de l'artista Teresa Felip | La Guia De Reus\nInici Exposicions El Museu de Reus exposa 67 gravats de l’artista Teresa Felip\nEl Museu de Reus exposa 67 gravats de l’artista Teresa Felip\nEl Museu de Reus obre aquest dijous una exposició de gravats de punta seca sobre cartronet satinat de l’artista Teresa Felip. La mostra, que s’inaugurarà a les 19:00 h, es titula “Solcs” i es podrà visitar a la sala petita de l’espai museístic del raval de Santa Anna fins al dia 29 de febrer.\nAquest exposició va lligada amb les activitats que el museu organitza al voltant de la mostra de dibuixos “Negre sobre blanc”.\nEs tracta d’una expoisició del treball de l’artista Teresa Felip, amb dues tècniques diferents. Per un costat hi ha 10 variacions del tema “la model amb cadira” amb la tècnica del Dripping que ella mateixa defineix com “mixtura de tinta negra, llançada a una determinada altura, sobre paper. I, d’altra banda, hi ha 67 gravats de rostres de dones del seu entorn amb la tècnica gravat, descrit per Terea Felip com “una calcografia amb punta seca sobre cartronet d’envasar amb tetrapack i amb tinta greixosa”.\nL’artista Teresa Felip\nUna de les característiques dels darrers treballs de l’artista reusenca Teresa Felip és que giren al voltant de la figura humana. “El cos, amb la seva varietat de moviment i gestos, em suggereix postures ben diverses i m’anima a qüestionar buits i plens, proporcions i tipus de línia dibuixística”, diu l’artista.\nArticle anteriorReserva de la Tierra presentará la nueva gama de vinos Loco Barber con Realidad Aumentada\nArticle següentLa FIRST LEGO League Reus-Tarragona celebra la novena edició amb rècord de participants


A tuttiplan: de juny 2013\nANEM... a veure "Google i el cervell mundial"\nAra fa algunes setmanes es va celebrar el Festival DocsBarcelona i vaig tenir la oportunitat de visionar diversos documentals, molt bons per cert. Un d'ells va ser "Google i el cervell mundial". Un documental en el que s'hi explica la historia del projecte més ambiciós que s'ha concebut a Internet: crear una biblioteca global que emmagatzemés tots els llibres existents. Almenys, aquesta va ser la primera idea i el motiu per el qual l'any 2002 Google va començar a escanejar milions i milions de llibres. Una mica més tard, i amb el procés d'escanejat ja en marxa, l'empresa americana va voler apostar més fort y aconseguir el que ja havia previst HG Wells en un dels seus assajos: "El cervell mundial". El principal problema amb el que es va trobar Google és que més de la meitat dels llibres escanejats teníen drets d'autor, i autors de tot el món van començar una campanya per parar el projecte. Una campanya que va culminar als jutjats de Nova York l'any 2011.\nPer què us explico tot això? Doncs perquè he vist que aquesta nit a les 21:50h (tenint en compte que ho estàs llegint el dimarts 18 de juny de 2013) emetran aquest documental per TV3 i us el vull recomarar. Jo personalment el vaig trobar molt interessant i enriquidor. No només per la historia que explica sinó per totes les veus que apareixen al documental. Algunes a favor del "cervell mundial", d'altres en contra i algunes que a mesura que avança el projecte van canviant d'opinió. També escoltem veus de molts països, per conèixer com es va viure el procés més enllà d'Estats Units, com els va afectar, com se'n van assabentar i quina opinió tenen sobre aquesta aventura de Google. Però totes aquestes, no són unes veus qualsevols, sino que parlem de les veus dels bibliotecaris de les biblioteques més importants del món com són Harvard, Bodleian o la Biblioteca Nacional Francesa; els grans pensadors d'Internet de l'actualitat: Jaron Lanier, Kevin Kelly, Pamela Samuelson i Evgeny Morosov; o alguns dels autors afectats com Charles Seife, Roland Reuss o l'autora xinesa Mian Mian.\n"Google i el cervell mundial", dirigit per Ben Lewis i co producido por Polar Star Films, Televisió de Catalunya, BBC, BLTV, Televisión Espanyola i ZDF/Arte, no només parla del fracàs de Google Books sinó que aprofita l'ambiciós projecte de Google per abordar temes com la privacitat a Internet, ja sigui de dades o de descàrregues; els drets d'autor, el dret a la llibertat i el dret a la vigilància. És una reflexió sobre l'aparición d'Internet, que tot i ser una font inesgotable d'informació i una via per a que tothom pugui expressar-se lliurement; és també un botxí que ens retalla les llibertats civils, els mercats lliures i els drets humans.\nPublicat per A tuttiplan a 23:53 Cap comentari:\nEtiquetes de comentaris: documentals, Els 5 sentits, Google, TV3\nPublicat per A tuttiplan a 22:47 Cap comentari:\nANEM... al cinema a un preu molt econòmic\nSi us agrada anar al cinema segur que alguna vegada us ha passat que hi havia diverses pel·lícules en cartellera que volíeu veure i degut als preus heu hagut d'escollir quines veieu i quines no. A mi m'ha passat, més d'una vegada i de dues. Per sort els cinemes Renoir Floridablanca han pensat en nosaltres i fins a finals d'agost han reprogramat les millors pel·lícules del darrer any. Voleu saber què és el millor de tot? El preu de les entrades! Ja que cada una d'aquestes sessions val només 4€! Ara si que no hi ha excuses que valguin per no anar al cinema.\nCada setmana, és a dir de divendres a dijous, es projecten dues pel·lícules diferents que es van intercal·lant: una s'emet divendres, diumenge, dimarts i djous; i l'altra dissabte, dilluns i dimecres. En el cas d'aquesta setmana, avui a les 22h es farà la última projecció de "Las sesiones" de Ben Lewin i demà, a la mateixa hora, la darrera de "Una pistola en cada mano" de Cesc Gay. A partir de divendres començarà l'emissió de dos títols nous. Perquè us pugueu organitzar l'agenda i no us perdeu cap pel·lícula per segona vegada, us deixo el llistat de títols que s'han programat dins aquest cicle.\nDos días en Nueva York, de Julie Delpy\nEn aquesta llista, la primera de les pel·lícules és la que s'emet els divendres, diumenges, dimarts i dijous; la segona, els dissabtes, dilluns i dimecres. Si esteu a Madrid, heu de saber que els cinemes Renoir Plaza España també fan el mateix cicle de pel·lícules. Els horaris els podeu trobar a la web dels cinemes.\nJa sabeu quines voleu veure?\nPublicat per A tuttiplan a 17:13 Cap comentari:\nEtiquetes de comentaris: Barcelona, cinema, Els 5 sentits, Renoir Floridablanca\nANEM... a fer un còctel a les terrasses dels hotels\nAra que el bon temps per fi ha arribat un dels millors plans que se m'acudeixen per al vespre és anar a fer una copeta amb els amics. El Gremi d'Hotelers sembla que pensen com jo i per tercer any han organitzat la setmana de les terrasses. Això vol dir que durant tota aquesta setmana, fins dissabte, les terrasses de 51 hotels de Barcelona estaran obertes al públic i oferiran tot tipus d'activitats que ompliran els vespres de música, gastronomia i diversió.\nA la pàgina web www.avistadhotel.cat podeu consultar totes les activitats que s'han programat per aquesta setmana, segur que us ajuda a escollir quina terrassa visitar. Com veureu les propostes són molt variades i s'hi poden trobar desde tasts de gintònics fins a actuacions de màgia, passant per massatges, visites a museus i sobretot música, música de tot tipus.\nPer començar la setmana amb bon peu ahir a la nit vaig voler participar en aquesta iniciativa. La terrassa escollida va ser la de l'Hotel Mercer de Barcelona, una de les que tenien activitats programades per ahir al vespre. L'experiència va ser bona, no cada dia veig com cau la nit a la ciutat des d'una terrassa al mig del barri Gòtic mentre saborejo un mojito. De totes maneres vull destacar que, encara que les terrasses dels hotels estiguin obertes a tothom, els preus de les begudes no són aptes per tots el públics. Així que escolliu bé on fareu la copeta!\nFotografia: Hotel Mercer Barcelona\nPublicat per A tuttiplan a 18:12 Cap comentari:\nEtiquetes de comentaris: Barcelona, de copes, Hotel Mercer, terrassa, Vist i fet\nANEM... a la clausura del Festival DocsBarcelona\nLa 16a edició del Festival DocsBarcelona ja ha acabat. Han sigut cinc dies intensos de projeccions i col·loquis i haig de dir que ha sigut una experiència inmillorable. En total he vist 8 documentals, dels que aniré parlant en els propers dies, que m'han descobert coses que no sabia, m'han emocionat, m'han fet nèixer noves inquietuds i dubtes, m'han fet viatjar, en resum, m'han omplert molt.\nAhir a la tarda es va celebrar la cerimònia de clausura, amb entrega de premis inclosa, al cinema Aribau Club. En total es van entregar 4 premis, 2 provinents del jurat i 2 otorgats per el públic; però abans es va projectar el documental "North of the sun". En aquest film es relata la història de l'Inge Wegge i en Jorn Ranum, dos estudiants de cinema i amants del surf que busquen la onada perfecta i la troben a l'Àrtic. Durant uns mesos, aquests joves noruecs, viuen en una cabana de fusta que han construit ells mateixos amb els materials a la deriva que arriben a la cala. El documental és el diari de viatge d'aquesta aventura. En cap moment diuen el nom de la cala, ni tan sols indiquen vagament on està situada, d'aquesta manera donen la oportunitat a tothom de descobrir-la per ells mateixos. I deixeu-me dir que val la pena buscar-la, té un entorn i uns pasisatges espectaculars, sense oblidar l'aurora boreal. Això si, la temperatura és tirant a fresqueta.\nFotograma de "North of the sun"\nDesprés de la projecció es va fer l'entrega de premis a les pel·lícules millor valorades pel públic i el jurat d'aquesta edició. Una edició que com va revelar el director del Festival ha aconseguit augmentar el nombre d'espectadors en un 40% respecte l'any passat.\nL'entrega de premis va començar amb una menció especial per part del jurat a "Bajarí" d'Eva Vila per reivindicar la Barcelona mestissa, per la bellesa de la imatge i per descobrir a Karime Amaya, la neboda-néta de Carmen Amaya. El premi Teens&Docs, otorgat per els estudiants dels instituts de Barcelona i rodalies que durant aquests dies han participat a les projeccions matinals que formaven part de la secció Kids&Teens, va ser per "En un xip multicolor. La historia de Neil Harbisson" de Roger Soldevila, Isaac Martinez i Josep Parés. Pel que fa al premi del públic, la vencedora va ser "Con mi corazón en Yambo" de de Maria Fernanda Restrepo.\nFotograma de "Con mi corazón en Yambo"\nPer acabar es van entregar els dos guardons entregats per el jurat que aquesta edició estava format per: Judith Colell, vicepresidenta de l'Académia del Cine Espanyol; Quim Casas, crític de cine; Oriol Porta, productor de documentals, i Alfred Vernís, Director de la Social Entreprise Knowledge Network -SEKN- de ESADE. El premi al Nou Talent per l'aproximació tan minimalista i realista que s'ha fet de l'entorn i els protagonistes del documental va ser per "Salvavidas" de Maite Alberdi i, per últim, el Premi al Millor Documental va ser per "The Act of Killing" de Joshua Openhaimer. En la seva ressolució el jurat va destacar la força colpidora de les imatges i la denúncia d'un fet com els milers assasinats comesos a Indonèsia per Anwar i el seu grup d'amics.\nEtiquetes de comentaris: Barcelona, DocsBarcelona, documentals, Vist i fet


Autopistas i Areas formen els conductors del futur al Nou Festival de la Infància de Barcelona - Areas | Spain\n27 Des 18 - Noticies de premsa - Oci i esdeveniments\nAutopistas i Areas formen els conductors del futur al Nou Festival de la Infància de Barcelona\nLes dues companyies estaran presents a La Ciutat dels Somnis amb la seva activitat conjunta de seguretat viària El Petit Conductor, centrada en ensenyar als nens i nenes les claus d’una conducció segura\nNOTA DE PRENSA - CIUTAT DELS SOMNIS 2018 (413.14 KB)\nEls nens aprendran de la mà de la companyia d’autopistas a planificar i realitzar un viatge segur a través de 5 tallers diferents dedicats, entre altres, a col·locar els objectes correctament dins el maleter o a anar a comprar al supermercat per complir amb els descans durant un trajecte llarg\nD’altra banda, l’empresa líder en Food&Beverage i Travel Retail organitza un espai per preparar i decorar cookies nadalenques amb els més petits de casa\nDes d’avui i fins el proper 31 de desembre, les famílies podran participar en l’activitat acostant-se al Palau 1 del Recinte de Montjuic de Fira de Barcelona\nAutopistas, companyia del grup Abertis, i Areas, empresa líder en Food&Beverage i Travel Retail, estaran presents des d’avui i fins al proper 31 de desembre al Nou Festival de la Infància La Ciutat dels Somnis a Barcelona, amb la seva activitat El Petit Conductor, centrada en conscienciar als més petits de casa de la importància d’una conducció segura a través de la diversió. L’activitat, que es preveu que aculli a prop de 2.000 nens i nenes d’entre 4 i 12 anys, consta de 6 tallers diferents que busquen apropar als petits les claus per a planificar i realitzar un viatge segur.\nD’una banda, Autopistas ha dissenyat 5 mini jocs per a donar a conèixer els comportaments responsables al volant i tot el que té a veure amb la seguretat viària a l’autopista. Concretament, els nens podran col·locar objectes a un maleter per aprendre a fer-ho correctament; compartir un billar amb altres nens per tal de simular una llevaneu i comprendre la importància d’aquestes màquines; aprendre a ajustar la pressió de les rodes a través d’un joc amb globus i infladors; netejar les llunes en condicions de meteorologia adversa; i conèixer la necessitat de fer parades per descansar durant trajectes llargs, amb un taller on els nens podran comprar al supermercat. D’altra banda, Areas coordina un taller per preparar i decorar cookies nadalenques amb els més petits de casa.\nLes famílies que hi vulguin participar, podran trobar l’activitat al Palau 1 del Recinte de Montjuic de Fira de Barcelona, de dijous a diumenge de 10h a 20h i dilluns fins les 16h.\nL’activitat coordinada pel grup líder en la gestió d’autopistes segures, intel·ligents i sostenibles, neix del joc Autopistas car trip adventure integrat a l’App Autopistas en ruta que, des del 2016, forma en seguretat viària i a través del mòbil als més petits de casa, i ja compta amb més de 90.000 descàrregues.\nAreas i Autopistas treballen conjuntament en diferents iniciatives per fomentar la seguretat a les autopistes i promoure les parades i descansos dels conductors. L’objectiu final és sensibilitzar sobre la prevenció d’accidents i donar a conèixer els serveis de l’autopista.\nLa Ciutat dels Somnis és una de les principals cites de lleure familiar de l’agenda nadalenca barcelonina que acull 120 activitats esportives, d’acció i experimentació relacionades amb el món de les professions perquè els més petits juguin a ser grans. Està organitzada per Fira de Barcelona conjuntament amb l’Ajuntament de Barcelona.


El degà i la Junta de Govern del Col·legi de Periodistes et conviden a aquesta trobada entre els periodistes col·legiats/des i l’alcaldessa de Barcelona, que es farà avui dimecres, 27 de gener a les 18:00 hores. La sessió serà virtual i cal inscripció prèvia a l'acte.\nLa investigació de SER Catalunya 'BarçaGate' guanya el VIII Premi Planes\nEl jurat atorga el premi als periodistes Adrià Soldevila, Sergi Escudero i Sique Rodríguez pel treball d’investigació conegut com a ‘BarçaGate’ sobre l’empresa contractada pel Barça per crear estats d’opinió a les xarxes socials i que es va emetre al programa de SER Catalunya 'Què t’hi jugues?'. El premi que, per primera vegada està dotat econòmicament, amb 1.000 €, es lliurarà el pròxim 28 de febrer, a les 12 del migdia, en un acte a l'Espai de la Plana de l'Om de Manresa.\nEls ciutadans només seleccionem les notícies dels mitjans de comunicació que estan en línia amb les nostres creences polítiques? Vivim i consumim només informació dins la nostra pròpia bombolla ideològica? Descobrirem si aquestes idees són certes a través d'estudis internacionals i el coneixement d'investigadors i periodistes com Ana S. Cardenal, Sílvia Majó Vázquez, Marc Vidal, Sílvia Barroso i Ismael Nafría. La taula rodona es podrà seguir el pròxim dimarts 26 de gener, a les 16 h., per streaming. Cal inscripció prèvia.


El Departament d’Agricultura publica una fitxa amb totes les mesures econòmiques de suport al Pla d’Acció per al desenvolupament del Sector Tofoner a Catalunya - Món Rural\nEl Departament d’Agricultura publica una fitxa amb totes les mesures econòmiques de suport al Pla d’Acció per al desenvolupament del Sector Tofoner a Catalunya\nAquest fitxa explicativa detalla totes les esmentades mesures de suport econòmiques que el DARP posa a disposició dels productors per a fomentar la producció de tòfona negra a Catalunya\nEl Departament d’Agricultura, Ramaderia, Pesca i Alimentació (DARP) de la Generalitat de Catalunya i el Centre de Ciència i Tecnologia Forestal de Catalunya (CTFC), del DARP, van publicar el Pla d’acció per al desenvolupament del sector tofoner a Catalunya per un horitzó temporal 2019 a 2034.\nEl Pla té com a objectiu general la dinamització socioeconòmica del sector tofoner català per tal de millorar la seva competitivitat i el seu desenvolupament. Per a aconseguir aquest objectiu, el pla se centra en la dinamització de l’espècie de major interès econòmic per al sector, la tòfona negra (Tuber melanosporum Vitt.).\nCal destacar que el DARP, a part de les actuacions detallades al Pla d’Acció, per a fomentar la producció de tòfona negra posa a disposició dels productors una sèrie de mesures econòmiques, en forma d’ajuts (directes o a inversions) i/o línies de finançament preferents.\nAixí, i per a què tothom tingui accés ràpid i senzill a aquestes mesures econòmiques, el DARP ha publicat una fitxa explicativa amb enllaços directes a cada mesura per a poder detallar més la informació.\nAquesta fitxa explicativa recull les següents mesures econòmiques de suport al sector tofoner:\nAjuts directes (Pagament Bàsic i altres dissociats) amb fons FEAGA dins del primer pilar de la PAC, adreçats a agricultors actius.\nAjuts dins del Programa de Desenvolupament Rural (PDR) de Catalunya, amb fons FEADER i adreçat a agricultors professionals:\nAjut a la primera instal·lació de joves agricultors o agricultores, amb un ajut màxim de 70.000 € per a elaborar i executar un pla empresarial en aquest sector.\nAjut a la millora de la competitivitat en les explotacions agràries (pla de millora), amb un ajut màxim del 55 % de la inversió.\nAjut a la diversificació agrària, amb un ajut del 40 % de la inversió.\nPréstecs preferents lligats a aquestes línies d’ajut.\nA través del Centre de la Propietat Forestal, com ajuts de mínimis, adreçat a persones físiques o jurídiques titulars de terrenys forestals i amb un ajut màxim del 80 % de la inversió.\nI un conveni en matèria de préstecs preferents per al desenvolupament del sector tofoner a Catalunya adreçat al titular d’una explotació tofonera.\nEn aquests moments hi ha obertes les convocatòries d’ajuts directes, de primera instal·lació de joves agricultors o agricultores, de millora de la competitivitat en les explotacions agràries i de diversificació agrària, que es poden sol·licitar a través de la Declaració Única Agrària (DUN) fins al 15 de juny de 2020. Així com també els ajuts del Centre de la Propietat Forestal amb un termini de fins a 15 dies a partir de l’endemà de la pèrdua de vigència de l’estat d’alarma actual. Els préstecs preferents estan oberts tot l’any.\nEtiquetes: Desenvolupament ruralEl Departament d’AgriculturaFEADERPesca i AlimentacióRamaderiasector tofoner\nUn tast a tres bandes, la proposta de la DO Montsant per a la primera edició online de la Fira del Vi de Falset


Utilitzar guies d’alineació al Numbers del Mac - Assistència d'Apple\nUtilitzar guies d’alineació al Numbers del Mac\nFes servir les guies d’alineació i espaiat per col·locar els objectes amb precisió en un full. Si les guies estan activades, apareixen quan arrossegues un objecte d’un full alineat a un altre objecte o equidistant d’aquest. Pots desactivar i activar les guies segons convingui.\nTambé pots afegir les teves pròpies guies d’alineació horitzontal o vertical i situar‑les al lloc que vulguis del full. Aquestes guies d’alineació persistents no apareixen i desapareixen quan arrossegues els objectes, sinó que romanen visibles mentre treballes.\nActivar les guies d’alineació\nSelecciona Numbers > Preferències (al menú Numbers de la part superior de la pantalla) i, aleshores, fes clic a Regles a la part superior de la finestra de preferències.\nSelecciona una d’aquestes opcions:\nMostrar les guies al centre de l’objecte: indiquen quan el centre d’un objecte s’alinea amb el centre d’un altre objecte o amb el centre del full.\nMostrar les guies a les vores dels objectes: indiquen quan les vores d’un objecte s’alineen amb la vora d’un altre objecte o amb la vora del full.\nMostrar les guies de la mida relativa: indiquen quan un objecte té la mateixa mida que un altre en una determinada dimensió (per exemple, en altura).\nMostrar les guies de l’espaiat relatiu: indiquen quan tres o més objectes estan espaiats per igual a la pàgina.\nTambé pots canviar el color de les guies d’alineació. Fes clic a la paleta de colors del costat de “Guies d’alineació”, a la secció de preferències Regles, i selecciona un color.\nAfegir guies d’alineació persistents\nPots afegir guies d’alineació que romanguin visibles al full mentre treballes, encara que deixis el full i hi tornis més endavant. Pots afegir tantes guies com vulguis i col·locar-les on calgui. Les guies d’alineació són exclusives per a cada full de treball.\nSi no veus els regles, fes clic a a la barra d’eines i selecciona “Mostrar regles”.\nSitua el punter sobre el regle vertical o horitzontal i després arrossega’l al full.\nPer canviar la posició d’una guia d’alineació, arrossega‑la.\nEliminar, ocultar o esborrar les guies d’alineació persistents\nEliminar una guia horitzontal: arrossega-la cap amunt i cap a fora del full.\nEliminar una guia vertical: arrossega-la cap a l’esquerra i cap a fora del full.\nOcultar totes les guies: selecciona Veure > Guies > Ocultar les guies (al menú Veure de la part superior de la pantalla, no al menú Veure de la barra d’eines).\nPer tornar a mostrar totes les guies, selecciona Veure > Guies > Mostrar les guies.\nEsborrar totes les guies: selecciona Veure > Guies > Esborrar totes les guies del full.\nCanviar el color de les guies d’alineació\nSelecciona Numbers > Preferències (al menú Numbers de la part superior de la pantalla) i fes clic a Regles.\nFes clic a la paleta de color situada al costa de “Guies d’alineació” i selecciona un color.\nConsell: Pots afegir un botó a la barra d’eines per mostrar i ocultar les guies.\nVeure tambéUtilitzar regles al Numbers del MacCol·locar i alinear objectes al Numbers del MacSuperposar, agrupar i bloquejar objectes al Numbers del Mac\nAnterior Col·locar i alinear objectes Següent Col·locar objectes a l’interior d’un quadre de text o d’una forma


I Al jutge qui el jutja? - Regió7 :: El Diari de la Catalunya Central\nI Al jutge qui el jutja?\nvíctor feliu i ferrer 28.11.2018 | 23:51\nI Al jutge qui el jutja? Regió7\nQui jutja el jutge que dicta una sentència manifestament arbitrària? Quan a un/s presos/es polítics catalans –totalment pacífics/ques– se'ls pretén condemnar amb uns inexistents delictes de rebel·lió i sedició, qui jutjarà els autors d'aquest absurd procés judicial?\nSegons el Codi Penal que regula el delicte de «rebel·lió», en el títol XXI , article 472, diu que «són reus del delicte de rebel·lió els qui s'alcin violentament i públicament». El punt 5è d'aquest article tipifica com a delicte «declarar la independència d'una part del territori nacional». Un delicte totalment incongruent ja que si en una democràcia els partits polítics independentistes són consentits, lògicament la seva finalitat és aconseguir proclamar la independència.\nA l'article 473, punt 1, s'hi exposen les corresponents sancions: als promotors de la rebel·lió, penes de 15 a 25 anys de presó; als comandaments subalterns, penes de 10 a 15 anys de presó; i als mers (?) participants, penes de 5 a 10 anys de presó. A més, en les tres situacions, també s'hi inclou la inhabilitació.\nUn dubte: si els presoners/res polítics acaben complint una injusta sentència (parcial o total), qui els repararà el dany sofert? Uns greus danys extensius a les seves famílies.\nSón molt nombroses les veus que és «rebel·len» (ara sí, i amb raó) contra aquests despòtics empresonaments. Fa uns mesos, un centenar de prestigiosos catedràtics de Dret ja van denunciar-ho. Aquests dies, més de 300 juristes han fet públic un escrit on manifesten el seu rebuig a les imputacions de rebel·lió i sedició en el procés sobiranista i demanen la llibertat dels encausats. Fins i tot, el catedràtic de Dret Constitucional Diego López Gar-rido, redactor del delicte de rebel·lió inclòs en el Codi Penal del 1995, afirma que és totalment improcedent tal acusació. L'ex-parlamentari, amb un extens currículum polític i social (participant en diversos fòrums internacionals relatius als Drets Humans), va ser qui va incorporar una esmena explícita per evitar la penalització de les accions independentistes si no hi ha violència.\nAixí doncs, vist tot plegat, qui té la raó? Té raó un jutge, una jutgessa, i un fiscal, o bé tenen la raó un centenar de catedràtics de Dret, centenars de juristes, i el redactor de l'article de rebel·lió?\nPer les filtracions que sovint difonen els mitjans de comunicació és ben evident la politització d'aquest judici. En aquest país, allò de la separació de poders (el legislatiu, l'executiu, i el judicial) és pura ficció. El Consell d'Europa ha demanat reiteradament a Espanya que despolititzi la justícia.\nEl redactat que figura en la sagrada Constitució espanyola de l'any 1978 és força curiós. El títol VI referent al poder judicial, en l'article 117, apartat 1, diu: la justícia emana del poble i és administrada en nom del rei pels jutges i magistrats que integren el poder judicial, independents, inamovibles, responsables i sotmesos únicament a l'imperi de la llei. Un redactat que provoca incredulitat i també hilaritat. La locució final d'«imperi de la llei» no deixa d'inquietar.\nL'Asociación Libre de Abogadas y Abogados (ALA) publica unes dades del Consell General del Poder Judicial segons les quals durant l'any 2015 a Espa-nya es van interposar 9.515 reclamacions i denúncies contra òrgans judicials. D'aquests milers de requeriments només es van imposar 8 sancions disciplinàries contra jutges. L'organització Contracorrupción (una gestora de serveis jurídics al servei dels ciutadans) revela que el 97,88% de les denúncies interposades contra jutges i magistrats ni tan sols arriben a judici.\nPer cert, a Espanya hi ha magistrats que s'autoqualifiquen de «conservadors» i uns altres de «progressistes». És a dir, a una persona encausada li poden arruïnar la vida, o restituir-l'hi , segons quina sigui la tendència del jutge que ha de dictar sentència. Quina justícia més injusta!


Grau de Conservació i Restauració de Béns Culturals a Barcelona per Facultat de Belles Arts (UB) - educaweb.cat\nFormar professionals competents, qualificats i capacitats per dur a terme les intervencions que demanen les obres del nostre patrimoni cultural per preservar-les i transmetre-les a les generacions futures.\nProporcionar la formació teòrica, pràctica, tècnica i científica que sustenta les habilitats i les capacitats necessàries per dur a terme, d'una manera acurada i reflexiva, l'examen, el diagnòstic, la documentació, la conservació preventiva, la conservació curativa i la restauració dels béns culturals.\nInterès per les diferents cultures, actuals o pretèrites, a més d'un respecte absolut per la idea de patrimoni cultural.\nCapacitats adquirides durant el batxillerat en relació amb el dibuix, la història, la història de l'art, etc.\nDomini suficient del llenguatge oral i escrit.\nMaduresa personal, col·laboració i treball en equip, actitud crítica i autocrítica davant el procés d'ensenyament i aprenentatge.\nConservació i restauració dels béns culturals: des de l'heterogeneïtat dels objectes que formen el nostre patrimoni, amb diferents qualitats materials, històriques i estètiques, fins als àmbits privat o públic en els quals es custodien, es guarden o s'exposen, per al gaudi, per a l'estudi o per a la recerca (museus, arxius, fundacions, col·leccions, instituts de recerca, jaciments arqueològics).\nCurs de Restauració de pintura sobre taula i fresc. nivell II .


El pes desitjat en 11 passos | L’excés de salut no és saludable\nPosted at 18:13h in Articulos\tby\tJoan Majo 0 Comments\nAvui en dia tots rebem una infinitat de “push” recordant-nos la importància de la salut, uns bons hàbits, fer esport, menjar sa i una sèrie d’actuacions que hem de fer per viure la vida d’una forma saludable. És evident, que totes les actuacions amb caràcterpreventiu tenen un molt bon impacte en el nostre benestar i a més a més no tenen efectes secundaris nocius.\nÉs clar, que totes aquestes actuacions saludables no busquen en cap cas, la vida eterna, simplement que puguem viure-la d’una forma més agradable i això ens acosti una mica més a la felicitat. És precisament per aquest motiu, que no hem de caure en l’error de l’extrema perfecció.\nI és que avui en dia, la majoria som coneixedors del perfil de l’anorèxia nerviosa i la bulímia, que son trastorns mentals on els pacients, majoritàriament noies joves, cauen en l’extrema primesa i se segueixen veient grasses o acaben vomitant els àpats ingerits. Aquest tipus de malalties mentals que estan relacionades amb conductes extremes, (tot i que no sabem si és abans l’ou o la gallina) sembla que van evolucionant i ara van agafant força també l’anomenada “ortorèxia” (obsessió per menjar sà) i la “vigorèxia” (l’obsessió per estar musculat).\nQueda demostrat que som animals d’extrems, i en moments on l’obesitat a Espanya arriba a xifres altíssimes, on 1 de cada 4 adults és obès, també augmenten les malalties mentals que porten el cos a situacions límit i a l’ insatisfacció constant.\nÉs per aquest motiu que en plena època “d’operació banyador” vull fer una crida al sentit comú. Sí! és molt important tenir uns bons hàbits alimentaris i practicar activitat física de forma regular, però no hem de deixar de disfrutar dels petits plaers que ens ofereix la vida de tant en tant.\nJa ho va dir Aristòtil “som el que fem repetides vegades”. No hi ha aliments prohibits, simplement la freqüència necessària. Crec que hem de rescatar la paraula “equilibri” i posar-la a la pràctica.\nDisfruta cuidant-te, però fent servir el sentit comú!


Confinament, dia 21 - Espai de Dissidència\nLes rutines del confinament, més o menys, s’imposen. De fet, disposar d’uns horaris, més o menys orientatius, tenen un comportament d’ordre dins del desordre que afavoreixen mantenir, si més no, una mica de racionalitat. El confinament, malgrat les reiterades reunions telemàtiques que més o menys mantinc a diari, també implica un cert tancament interior, una gairebé indiferència respecte del que afecta a un món que sembla haver estat anestesiat per una cascada de males notícies, estadístiques terribles que, com tota xifra, cobreixen amb una capa d’indiferència cínica, la nostra relació amb el món.\nTracto de fer recompte de les narracions breus que, després de la publicació de la meva darrera novel·la, tracta de bastir un mínim recull. Set, fins al moment. I provo de pensar sobre quines coses noves vull escriure. Se’m fa una muntanya. Poques vegades sento aquesta angoixa davant del full (o la pantalla) en blanc. Moltes idees que voleien, com espectres, per l’aire. Idees que, com surrealismes onírics, són absents en substància i concreció. Diversos projectes inacabats conflueixen en el no res. Certament, el confinament forçat és més estèril del que sospitava.\nEn el fons, descobreixo que el contacte amb l’aire pur, fins i tot amb persones que no em cauen especialment bé, són fulminants que encenen la pólvora de la inspiració. Potser seria capaç, com Marcel Proust, d’omplir un llibre amb un milió de mots sense més interès que la música sorda d’una narració poètica. Com Proust, seria capaç d’escriure un milió de mots sense explicar res de transcendent o intranscendent. Amb un milió de mots, podria fer de notari de sensacions efímeres, o d’evocacions de madalenes d’altres temps. Tanmateix, ho confesso: no he llegit cap llibre sencer de Proust. No és el meu estil. En el fons, sóc de Nou Barris, i vaig passar massa tardes enganxat a les històries irreverents de Francisco Ibáñez a Mortadel·lo i Filemón, o rellegir sense treva els exemplars de El Jueves.\nAvui he redactat un altre article per encàrrec. Tinc comprovat que quan faig front a una peça d’aquestes característiques, resto buit. Em costa horrors concentrar-me a explicar alguna altra cosa. Potser, al llarg de molts anys he publicat més de dos o tres mil articles (un dia hauria de fer recompte), i és en aquestes circumstàncies que m’enfronto a exàmens de consciència que no estic massa segur d’aprovar.\nEl temps passa, implacable. I el meu caràcter pessimista, escèptic, no em permet participar de la religió del bonrotllisme que alguna gent exhibeix a les xarxes, amb ànims de fer veure que tot va bé i anirà millor. No. Les coses no van bé (la qual cosa no vol dir que vivim addictes a la catàstrofe, ni que abans eren l’hòstia). El temps passa implacable i els dies s’assemblen massa els uns als altres.


UN NOM CURT, A CANVI D'UNA LLARGA HISTÒRIA\nLa primera citació escrita de Ger data de l’any 819 sense conèixer exactament el seu origen, i també una altra de l’any 839 que en aquest cas fou quan es va realitzar l’acta de consagració de la Seu d’Urgell, on hi figura el nom de “Geri”, amb els anys derivat a l’actual Ger.\nDurant segles va està sota la possessió de Sant Serni de Tavèrnoles, també conegut com Sant Sadurní de Tavèrnoles. Un monestir romànic que es troba en el poble d’Anserall el municipi de Les Valls de Valira dins la comarca de l'Alt Urgell, i on la seva situació, que era al bell mig del camí ral de la Seu a Andorra, el va convertir en un lloc d’acolliment i hostalatge de peregrinatge.\nLa seva influència era important ja que hi depenien altres monestirs com el de Sant Salvador de la Vedella (Berguedà), Sant Pere de Casserres (Osona) i el de Sant Llorenç de Morunys (Solsonès) i, en el seu moment de màxim esplendor que fou en el segle XI les seves possessions s’entenien des del Berguedà fins a Andorra, passant per el Pallars, i la Cerdanya on dins aquest domini hi havia Ger.\nPosteriorment Ger va passar a ésser una possessió del Monestir de Cuixà, un monestir benedictí situat al peu del Canigó que va quedar en territori francès després del Tractat del Pirineus del 1659, i que durant molts segles la seva influència, riquesa i poder feudal eren considerables a banda i banda dels Pirineus.\nGer que es troba en la plana de la Cerdanya o també coneguda com Baixa Cerdanya, la part que pertany a les comarques de Girona, està situada en el punt quilòmetric 187,4 comunicada per carretera amb la N-260 que uneix Puigcerdà amb La Seu d’Urgell, en una part del tram, ja que de fet és una carretera transpirinenca estatal que comunica Portbou amb Sabiñánigo (Osca) d’uns 450 Km.\nTambé a uns 12 quilòmetres de Ger es troba l’aeròdrom de la Cerdanya (veure: Das) i les estacions ADIF del tren més properes són a Puigcerdà i Urtx-Das a 11 i 12 quilòmetres respectivament.\nPic de Puig Cardós\nAmb una extensió de 33,4 Km2 Ger està envoltada pels municipis de Guils, Bolvir, Fontanals de Cerdanya, Das, Isòvol i Meranges i, el poble és troba a 1135 metres d’altitud. Dins el terme municipal, hi ha els veïnats de: El Molí de Ger, Gréixer, Niula, La Devesa de Saga, La Pleta de Saga i Saga.\nEn la part nord del municipi és coronat pel Pic Puig Pedròs de 2914 metres i situat en l’extrem nord-oest limitant amb França i el municipi de Meranges, i un altre pic, aquest situat en la part oest és el de Roc Roig de 2227 metres. En Tossa Plana de Lles-Puigpedrós s’hi troba a 2140 metres el Refugi Forestal de la Feixa, a prop del GR-11.\nEls afluents principals són el Riu Ger i el Rec de la Devesa de Niula, tots ells d’una manera o altre es nodreixen de les aigües que baixen de torrent muntanyencs com el Torrent de Montmalús, Torrent de les Valls o el Torrent de la Font entre d’altres, tot ells situats en les diferents serres com la Serra dels Corralls Blancs, de la Serra del Bac o del Serrat Castellar. Tant el Riu Ger com el Rec de la Devesa de Niula, vessent les seves aigües al Riu Segre.\n430 Habitants (font: idescat)\nLatitud N 42.411601º - Longitud E 1.845832º\nPARATGES I ENTORNS AL PUIGPADRÓS


L’espectacle, que ja s’ha representat a Moscou, és una reflexió en clau mitològica sobre la vida i la mort\nDANI SÁNCHEZ Barcelona 16/08/2011 13:20\nLa companyia de teatre Comediants estrenarà demà, per primer cop a Catalunya i en català, l’espectacle Persèfone. Varietés mortals, una proposta musical que utilitza la mitologia grega per ambientar una reflexió sobre la vida i la mort com a dues cares d’una mateixa moneda.\nPersèfone. Varietés mortals es va estrenar per primera vegada en castellà al Festival Internacional de Teatre Txékhov de Moscou, amb 14 representacions, i ha passat aquest estiu pel festival de San Javier, a Múrcia. És la història de Core, una noia verge que és raptada pel déu de la mort, Hades, i condemnada a viure la meitat de l’any entre els morts, com a Persèfone, i l’altra meitat, a la primavera, al món dels mortals. Aquest mite dóna origen a les estacions de l’any.\nL’espectacle arriba per primer cop en català abans de passar pel Teatre Lliure, al desembre. Segons el director d’escena dels Comediants, Joan Font, que ahir va rebre la Medalla d’Honor del Festival de Peralada, “l’adaptació al català ha estat més fàcil del què em pensava, ens ha ajudat molt el fet que la llengua materna dels actors sigui el català”. Tot i així, Font reconeix que, com que es tracta d’un espectacle musical “ha estat més difícil acostumar-se a fer les cançons en una altra llengua”.\nPersèfone, amb Meritxell Duró, Àngels Gonyalons, Jordi Llordella, Laia Oliveras i Marc Pujol com a intèrprets, en farà una única representació a l’espai Port del Festival, demà a la nit.


POLÍTICA - 13/09/2019 11:45 / Redacció\nNova agressió espanyolista a una ciutadana libanesa per lluir el llaç groc\nA més de centenars de milers de catalans, els actes de la Diada van aplegar gent dels cinc continents. Bascos, berebers, quevequesos, escocesos i una llarga llista de nacions que lluiten per assolir la seva independència. També persones que tenen simpatia i se solidaritzen amb el procés d'independència, com la Nadine, una dona del Liban.\nLa noia ha rebut l'agressió d'un espanyolista quan tornava a casa, perquè portava el llaç groc, segons ha denunciat a la xarxa. Ha indicat que el feixista l'ha empentat mentre cridava "Viva España". La noia, que es diu Nadine Abi-Saleh, ha contestat amb tranquil·litat:\nEn una altra piulada, hem pogut veure Nadine Abi-Saleh visiblement emocionada durant la gran manifestació de la Diada Nacional de Catalunya que va tenir lloc entre la Gran Via i la Plaça Espanya de Barcelona.\nDes d'aquest diari, us vam EXPLICAR AQUI, com un grup espanyolista que es fa dir Impulso Ciudadano i que es dedica a recollir les suposades agressions independentistes a 'ciudadadanos españoles'. Consideren que "los separatistas han hecho crecer la violencia en Catalunya".\nParaules clau: LIBANESA\nClaravalls | 13-09-2019 | 12:41\nQui sou vosaltres per agrair a una persona,miserables españolitos.Sou vosaltres els immigrants españols qui he de marxar de Catalunya.Fora tots els immigrants i fills d'immigrants espanyols inadaptats de Catalunya.Hispanos sou tan primitius que no podeu adaptar-vos en lloc a no ser que sigui el vostre país,España. Catalunya no és ni serà mai España.//*// Som República.//*//


Un altre Nadal Bailongu i sis campanades de Salsongu que fan festa...\nTarda de dissabte 17 de desembre de 2011. Un pessebre de parelles de ball, sobre la molsa nevada, que giraven lentament cap a la cova de? la Sagrada Família.\nI l'entrada de Bailongu va esdevenir també un transitat pas zebra: balladors i balladores consagrats i d'altres que estan començant; profes de l'escola rient i xerrant, salsonguerus experimentats i expertes en comèdia musical; noies sensuals de strip dance i llicenciats en passos de tango…\nTots els pastorets i pastoretes creuaven el pas zebra ben equipats: delicades menges i propostes gastronòmiques molt bones per compartir. Primer rialles i xerradetes, orgull d'escola que funciona molt bé i vídeos que parlaven d'experiència i experiències, del territori Bailongu compartit. Desprès, una ballada del country més brillant i una pràctica compartida per aprendre'n de debò. Animacions de hip hop, rumba, swingy, roda… i balls d'amistat van donar tot el seu sentit a la festa..., i quan arribaren les deu de la nit, ningú no volia marxar. El pas zebra estava solitari, ni un pas es decidia a trepitjar-lo per deixar una activitat bonica, una festa que ens a dit a tots i a totes, a cau d'orella: bones festes i bon ballar! El missatge era clar i poc després la sala tornava a omplir-se, per ballar els sis anys de Salsongu acumulats i no parar!


«Habemus papam»: un torneig de voleibol catedralici | Els Bastards | Blog en català de cinema, sèries i tot allò que envolta el món audiovisual\n30 novembre, 2011 Comentaris (1) Visualitzacions: 948 Cinema Jordi Dorca\nLa gent de la meva edat vàrem veure el primer conclave papal l’any 2005, quan es va decidir que Joseph Ratzinger substituiria Karol Wojtyła com a cap de l’Església catòlica mundial. El punt de partida d’Habemus papam (tot i que veient el títol no cal ser Carvalho ni Kurt Wallander per deduir-ho) és la mort …\n«Habemus papam»: un torneig de voleibol catedralici\nLa gent de la meva edat vàrem veure el primer conclave papal l’any 2005, quan es va decidir que Joseph Ratzinger substituiria Karol Wojtyła com a cap de l’Església catòlica mundial. El punt de partida d’Habemus papam (tot i que veient el títol no cal ser Carvalho ni Kurt Wallander per deduir-ho) és la mort d’un papa i la posterior reunió de cardenals per elegir-ne el successor. Després de votacions frustrades, finalment, fumata blanca, i s’elegeix el cardenal Melville com a successor. Un papa que no està preparat per a la responsabilitat i que entra en pànic i fuig just abans de sortir a saludar els fidels aplegats a la plaça de Sant Pere del Vaticà.\nA partir d’aquí tot es basa en un seguit d’accions per intentar desbloquejar emocionalment un papa incapaç d’assumir la seva responsabilitat. Arriben psicoanalistes al Vaticà, visita un psicoanalista fora del Vaticà, descobreixen antigues frustracions i tot per acomplir un ritual. Un ritual que Moretti ens mostra completament anacrònic, però també un ritual (com tants d’altres) absolutament teatral i aïllat del món. Aquesta idea ens la mostra de manera subtil, amb metàfores interessants com ara el partit de voleibol de cardenals, una imatge surrealista però molt còmica, que explica en definitiva que les lluites de poder vaticanes no es diferencien gaire de l’esport.\nEl protagonista, Melville, se’ns presenta molt ben interpretat per Michel Piccoli, un actor que ens dóna en cada moment la imatge justa de l’angoixa que sent el Papa electe per la incapacitat d’assumir el seu rol de gran cap de l’Església. La resta de cardenals i personatges estan interpretats per actors en molts casos desconeguts, d’altres fins i tot amateurs i, com no podia ser de cap altra manera, el mateix Moretti en el paper de psiconalista. Aquest batibull dóna a la pel·lícula una imatge no gens fingida dels moments de tancament i reclusió vaticana durant els dies de la crisi. Uns dies plens d’escenes humorístiques, iròniques i satíriques que, tot i que no desperten grans riallades, et fan passar la major part de la pel·lícula somrient.\nMolta gent potser esperava un Moretti més punyent, però aquí ens trobem una paròdia fina i irònica que s’allunya de les pel·lícules de sàtira més convencionals, Moretti a vegades decep i ho fa perquè alguna gent espera d’ell que radiografiï i salvi la Itàlia actual en cada pel·lícula. Aquest és el problema de treballar amb una contemporaneïtat tan immediata, de treballar en allò tan recent que passa al teu entorn, una idea arriscada i interessant que consolida Nanni Moretti com un director imprescindible tot i les decepcions. Si més no en aquesta pel·lícula, l’escena del torneig de voleibol catedralici ja justifica per si sola el preu de l’entrada.\n» Cinema » «Habemus papam»: un torneig de voleibol catedralici\nUn comentari a «Habemus papam»: un torneig de voleibol catedralici\n12 febrer, 2013 a les 12:05\nMoretti l’encerta amb la seva “contemporaneïtat immediata” i en Jordi Dorca, també, amb aquest encertat post d’«Habemus papam», que sembla rodada demà.


Política de privacitat Flooges Solució immobiliària\nContacte Delegat Protecció de Dades:\nEn compliment del que disposa el Reglament Europeu 2016/679 General de Protecció de Dades, us informem que en KIWITU STARTUP S.L. tractem les dades que ens facilites per a les següents finalitats:\nRealitzar una correcta gestió dels serveis als quals et subscriguis consistents en:\nPublicació teus anuncis.\nPossibilitar el contacte amb els anunciants; en aquest sentit, enviarem a l’anunciant les dades personals i la informació que incloguis en el formulari de contacte.\nServei de missatgeria instantània entre usuaris per facilitar la transacció i comunicació entre aquests; a utilitzar el formulari de contacte o el xat a l’àrea d’usuari, estaràs utilitzant el nostre servei de missatgeria. Els missatges i anuncis són revisats per un procés automàtic. Ho fem per prevenir el frau o un ús abusiu o inadequat dels nostres serveis, incloent la venda de béns il·legals, com ara falsificacions o béns robats. Si detectem una activitat o comportament sospitós o il·legal, el nostre equip de seguretat podrà revisar els missatges enviats i rebuts. De la mateixa manera, podrem accedir als missatges enviats i rebuts per millorar i desenvolupar els nostres serveis.\nGestió dels nostres serveis, incloent recordatoris, avisos tècnics, actualitzacions, alertes de seguretat, missatges de suport, entre d’altres.\nEnviament de comunicacions comercials per informar-te dels nostres productes i serveis.\nMillorar els serveis als quals et subscriguis mitjançant l’estudi del teu comportament com a usuari per adaptar-lo a les teves necessitats i gustos. Pots gestionar les galetes seguint les instruccions indicades en la nostra\npolitica de cookies Elaborar un perfil comercial d’acord amb la informació facilitada per tu per mostrar publicitat personalitzada perfilada a través de les galetes, sempre que comptem amb el teu consentiment per a això. No es prendran decisions automatitzades en base a aquest perfil que produeixin efectes jurídics o significatius per a tu. El perfil comercial que s’elabori a través de les cookies podrà ser utilitzat per altres sites de KIWITU STARTUP S.L. el llistat consta en el següent enllaç https://flooges.com/ o per sites de tercers per mostrar publicitat personalitzada.\nEnviar butlletins i promocions amb publicitat d’altres sites de KIWITU STARTUP S.L. i de tercers, sempre que comptem amb el teu consentiment per a això.\nEn cas que publiquis un anunci, facilitar la gestió de la venda o lloguer del teu immoble, i agilitzar el procés, a través de la comunicació de les teves dades als agents i agències professionals de KIWITU STARTUP SL, els quals, si escau, es posaran en contacte amb tu per oferir-te aquesta gestió, sempre que comptem amb el teu consentiment per a això.\nEnviar alertes informar-te de la publicació de nous anuncis que coincideixin amb les preferències de recerques que hagis desat.\nRecorda que pots gestionar els teus consentiments de forma individualitzada contactant amb KIWITU STARTUP escrivint a info@kiwitu.com\nLa execució d’un contracte amb KIWITU STARTUP S.L. en relació amb les següents finalitats: (i) publicació dels anuncis; (Ii) contacte amb els anunciants; (Iii) servei de missatgeria instantània; (Iv) gestió dels nostres serveis, incloent recordatoris, avisos tècnics, actualitzacions, alertes de seguretat, missatges de suport, entre d’altres i (v) enviament de comunicacions comercials relacionades amb els nostres productes i serveis.\nEl consentiment en relació amb les finalitats indicades en els apartats 2, 3, 4, 5 i 6 anteriors.\nEl interès legítim del responsable del tractament per a la finalitat indicada en l’apartat 7 anterior. L’interès legítim consisteix a protegir els usuaris dels sites de KIWITU STARTUP S.L. d’abusos i fraus en l’ús dels nostres serveis\nEl compliment d’obligacions legals aplicables KIWITU STARTUP S.L. per a la finalitat indicada en l’apartat 7 és necessari per al compliment d’obligacions legals aplicables a KIWITU STARTUP S.L.\nLes teves dades seran personals es comunicaran a l’anunciant que s’indiqui en el detall de cada anunci per possibilitar el contacte amb aquest últim.\nEn el cas d’acceptar-, les teves dades seran comunicades a un professional immobiliari de la zona en què es trobi l’immoble publicat. Per exercir els teus drets davant del citat professional immobiliari, pots enviar un missatge a info@kiwitu.com amb l’assumpte “captació”.\nLes teves dades personals podran ser accedits per aquells proveïdors que presten serveis aKIWITU STARTUP S.L., com ara serveis d’allotjament de contingut, de missatgeria instantània, d’enviament de notificacions, serveis publicitaris, etc. KIWITU STARTUP S.L. ha subscrit els corresponents contractes d’encàrrec de tractament amb cada un dels proveïdors que presten serveis a KIWITU STARTUP S.L..\nTens dret a obtenir confirmació sobre si enKIWITU STARTUP S.L. estem tractant dades personals que et concerneixin, o no.\nAddicionalment, en determinades circumstàncies i per motius relacionats amb la teva situació particular, podràs oposar-te al tractament de les teves dades. KIWITU STARTUP S.L. deixarà de tractar les dades, excepte per motius legítims imperiosos, o l’exercici o la defensa de possibles reclamacions.\nSi vols fer ús de qualsevol dels teus drets pots dirigir-te a nosaltres mitjançant els correus electrònics indicats en l’apartat 1, a través dels enllaços habilitats que trobaràs en els correus electrònics i comunicacions deKIWITU STARTUP S.L.\nAlternativament, també pots dirigir-te a nosaltres mitjançant correu postal a la següent adreça: KIWITU STARTUP S.L., Travesía San Miguel de Salinas 2, 03185, Torrevieja (Alicante), España. Dirigit a Atenció a l’Usuari i indicant al sobre “Protecció de Dades”. Recorda facilitar la major informació possible sobre la teva sol·licitud: nom i cognoms, adreça de correu electrònic que utilitzes per al compte o portal objecte de la teva sol·licitud.\nPor últim, t’informem que pots dirigir davant l’Agència Espanyola de Protecció de Dades i altres organismes públics competents per a qualsevol reclamació derivada del tractament de les teves dades personals.\nPer coneixer les cookies que utilitzem en aquesta web/aplicación mòbil, recorda que pots accedir a la nostra Política de Cookies a través del següent enllaç a la política de cookies\nInformació bàsica sobre protecció de dades de trameses d’actualitat tecnològica i immobiliària(blog)\nFinalitats Enviar comunicacions amb notícies, entrevistes i opinions sobre l’actualitat del sector de la nova tecnologia i l’immobiliari.\nDestinataris Es cedeixen dades per obligació legal.\nDrets Tens dret a accedir, rectificar i suprimir les dades, així com altres drets, el detall del qual s’inclou en la Política de Privadesa General. Per consultar la informació completa, si us plau prem aquí.\ninformació addicional Per consultar la informació completa, si us plau prem aquí.\ninformació bàsica sobre Protecció de Dades de trameses amb novetats de KIWITU STARTUP S.L.\nFinalitats Enviar comunicacions amb les novetats i millores de KIWITU STARTUP S.L.\nInformació de serveis externs\nInformació bàsica sobre protecció de dades de trameses de serveis externs\nFinalitats Enviar comunicacions amb informació d’empreses que ofereixen serveis complementaris a l’Technologia etc.) així com d’altres sites de KIWITU STARTUP S.L.\ninformació addicional Per consultar la informació completa, si us plau prem


Front d'Alliberament Gai de Catalunya - Notícies: Homofòbia a Eurovisió?\nHomofòbia a Eurovisió?\nA poc més d'un mes per al festival, Eurovisió 2014 ja té servides en safata les seves primeres polèmiques. A l'espera de conèixer com afectarà el conflicte de Crimea a les fins ara sempre bones relacions eurovisivas entre Ucraïna i Rússia, dos forts candidats d'aquest any s'han embrancat en una agra disputa que segueix evidenciant les grans diferències culturals que existeixen entre els diferents països europeus que concursen al certamen.\nCom s'esperava, la designació de Conchita Wurst com la representant austríaca ha suscitat una gran controvèrsia. I és que ella és en realitat ell, un jove exescaparatista anomenat Thomas Neuwirth que puja als escenaris vestit de dona i lluint una frondosa barba. La seva provocatiu «look» va ser ideat per ell mateix per deixar el seu ofici de sempre i poder triomfar en el món de la música.\nPerò la seva imatge no agrada a alguns països de l'est. A Rússia i Bielorússia s'ha fet campanya perquè no s'emeti la seva actuació per televisió i en Azerbaidjan algunes veus han criticat també que la cadena pública vagi a oferir imatges de l'austríaca. Però, el que ha aixecat més polseguera han estat les declaracions d l'armeni Aram MP3 , considerat com el gran favorit a les cases d'apostes per emportar-se el triomf en l'edició d'enguany.\nTal com s'explica en un bloc , el cantant va començar els seus atacs a Conchita Wurst res més ser designat per la televisió del seu país com el representant a Eurovisió. Preguntat pel cap de la delegació sobre la seva opinió sobre l'orientació sexual de la «dona barbuda austríaca», l'intèrpret va contestar: «No és normal ni adequat. Tant de bo a Copenhaguen l'ajudem a decidir si és un home o una dona »\nDos mesos després, durant la presentació de la seva cançó per al festival , Aram MP3 va ser de nou preguntat sobre Conchita Wurst i les seves respostes van avivar encara més el foc. «Acabo d'adonar-me que estarem en el mateix escenari, ja que com a part d'Eurovisió tots els representants haurem d'interpretar una cançó junts. Si volen saber la meva posició, quan pas per Kom Aygi-un parc del centre de Erevan freqüentat per gais i transsexuals-, accelero el meu cotxe. En aquest cas, intentaré aguantar com pugui »\nDesprés de les crítiques pels seus comentaris, Aram MP3 voler explicar argumentant que només volia fer riure als periodistes i que mai va tenir intenció de ofrender a Conchita. No obstant això, va mantenir la seva postura pel que fa a l'homosexualitat: «No visc aquesta vida, i independentment de com progressi o evolucioni el món, aquest és un assumpte inacceptable per a mi»\nCampanya a favor de la candidatura austríaca\nConchita Wurst, molt coneguda a les xarxes socials pel seu humor àcid i sarcàstic i per fer gala de la lluita pels drets de les minories sexuals, no ha volgut polemitzar amb el seu rival per al concurs i només li demana que parli amb ella quan es trobin a Copenhaguen. «Pel que sembla vol que sigui una dona, però només li puc dir a Aram, afecte, que sóc una dona molt treballadora i un home increïblement mandrosa en el meu temps lliure, i això no canviarà. Si tens problemes per entendre, estaré encantada de seure amb tu i explicar-te amb més detall. I sobre els teus comentaris homofòbics, és una conversa que hauríem de tenir », li ha respost la cantant en declaracions recollides pel portal especialitzat eurovision-spain.com .\nMentrestant, la televisió austríaca segueix explotant el filó mediàtic de Wurst i ha animat els seus seguidors a posar-se una barba postissa per donar suport a la seva candidata en una campanya anomenada «Units per la tolerància» . Queda ara per veure si les declaracions d'Aram MP3 li perjudicaran de cara al triomf en un festival on el públic homosexual representa un alt percentatge dels espectadors que segueixen cada any el certamen en directe o per televisió.\n1,335,575 Visites úniques


El temps a l'Escala: de gener 2015\nPrevisió Meteorològica pel 30, 31 de Gener i 1 de Febrer\nEstat del cel: Cel variable de matinada i primera hora del matí, fins i tot amb 4 gotes. A migdia es veuran clarianes i estones de sol. A la tarda i vespre tornaran a arribar núvols alts per ponent, que ja seran espessos a la nit.\nVent: Entrarà tramuntana moderada a forta de matinada i matí, de força 5/7. Al centre del dia pararà i ja a la tarda, vespre i nit girarà cap a garbí moderat de força 3/4.\nEstat de la Mar: Forta Maror al matí, baixant a Maror i marejol a partir de migdia i tarda. Tràgul de gregal d'1,5m d'alçada al matí, baixant cap a mig metre a mesura que passi el dia.\nPrecaució: Tramuntana forta al matí.\nDissabte 31 de Gener de 2015:\nEstat del cel: Cel tapat de matinada i primera hora del matí, durant la matinada no es descarta algun ruixat. Al centre del dia s'obriran grans clarianes i veurem estones de sol, no duraran gaire perquè a la tarda s'inflaran les nuvolades i reapareixeran alguns ruixats i xàfecs, fins i tot amb algun gra de calamarsa. Ambient més fred.\nVent: Lleugera tramuntaneta o mestral durant tot el dia, de força 1/3. Al vespre s'enfortirà fins a moderada, de força 4/6.\nEstat de la Mar: Arrissada amb àrees de marejol. Tràgul de gregal d'entre 0,5 i 1m d'alçada\nDiumenge 1 de Febrer de 2015:\nEstat del cel: Cel variable de matinada, amb núvols alts i mitjos. Al matí els núvols aniran marxant i quedarà un cel molt més serè. Lluirà el sol al centre del dia, amb un panorama molt més net. Ambient més fred.\nVent: Tramuntaneta de força 3/4 de matinada i matí. A migdia i tarda tarda pujarà a moderada, de força 4/6, amb algun cop per sobre els 60km/h.\nEstat de la Mar: Marejol amb Maror al final del dia. Tràgul de gregal d'entre 0,5 i 1m d'alçada\nPublicado por Sergi Corral Buela en 19:51 Cap comentari:\nPublicado por Sergi Corral Buela en 20:58 Cap comentari:\nVent: Tramuntaneta de matinada, de força 1/3. Al matí i migdia seguirà la tramuntaneta de força 3/4 i no serà fins al vespre i nit quan la tramuntana s'enforteixi fins a força 5/7.\nDissabte 17 de Gener de 2015:\nEstat del cel: Cel variable bona part del dia, de matinada es mantindrà més ennuvolat, fins i tot amb possibilitat d'algun xàfec puntual. Al matí s'obriran moltes clarianes i tindrem moltes estones de sol. A la tardà , però tornaran a arribar núvols alts i mitjos de nord a sud, que mig taparan el cel. Ambient més fred de dies.\nVent: Tramuntaneta de matinada, de força 3/4. Al centre del dia quedarà una lleugera brisa de mestral o vent fluix i variable.\nEstat de la Mar: Marejol de matinada amb arrissada la resta del dia. Lleuger tràgul de gregal de 0,5m d'alçada.\nDiumenge 18 de Gener de 2015:\nEstat del cel: Cel força serè de matinada i matí, només amb alguna banda de núvols alts poc importants. A la tarda i vespre s'acostaran més núvols prims per ponent, que a la nit ja poden entrenyinar força el cel.\nVent: Vent fluix i variable de matinada. A mig matí entrarà garbí moderat, de força 4/6, que es mantindrà la resta del dia. Algun cop pot superar els 60km/h.\nEstat de la Mar: Arrissada arran de costa amb marejol mar endins. A la tarda hi hauràn àrees de Maror mar endins.\nPublicado por Sergi Corral Buela en 20:07 Cap comentari:\nDimecres 14 de Gener de 2015:\nEstat del cel: Cel serè de matinada, amb el pas de bandes de núvols alts durant tot el matí i migdia. A la tarda pot aparèixer alguna nuvolada poc important.\nVent: Tramuntaneta o terral de matinada amb vent fluix i variable al centre del dia. A la tarda i vespre s'establirà el mitjorn a xaloc, de força 2/4.\nEstat del cel: Algunes bandes de núvols alts i prims de matinada. La resta del dia dominarà el cel totalment serè i l'ambient assolellat. Ambient agradable a migdia.\nPublicado por Sergi Corral Buela en 22:15 Cap comentari:\nEstat del cel: Cel que es taparà de matinada de núvols mitjos, i es mantindrà cobert tot el matí i migdia. A la tarda s'aniran obrint clarianes d'oest a est i al final del dia els núvols ja hauran marxat mar endins. Ambient suau a matí i migdia\nEstat del cel: Cel serè de matinada, amb el pas de bande de núvols alts durant tot el matí i migdia. A la tarda pot aparèixer alguna nuvolada poc important.\nVent: Tramuntaneta o terral de matinada, vent fluix i variable al centre del dia i mitjorn fluix a darrera hora de la tarda i vespre.\nDijous 8 de Gener de 2015:\nEstat del cel: Cel serè tot el dia, només durant la tarda i vespre es pot acostar alguna banda de núvols prims per ponent. Boirines de bon matí. Ambient una mica més fred.\nEstat de la Mar: Calmes i minves que començaran a ser destacables.\nDimecres 7 de Gener de 2015:\nEstat del cel: Cel serè al llarg de tot el dia, no veurem ni un núvol. Això si, a primera hora del matí podem tenir alguna boirina interior, degut a l'elevada humitat.\nEstat de la Mar: Calmes.\nDilluns 5 de Gener de 2015:\nEstat del cel: Cel serè tot el dia, gairebé sense ni un sol núvol. Seguirem amb panorama anticiclònic, de matinada i matí la visibilitat serà més dolenta, amb alguna boirina interior.\nDimarts 6 de Gener de 2015:\nEstat del cel: Cel serè durant la primera part del dia, a partir de la tarda passarà alguna banda de núvols alts i prims d'oest a est. No farà tanta bonança de temperatures com dies enrere.\nVent: Terral de matinada amb garbí fluix a partir de migdia i tarda.\nEstat de la Mar: Calmes de bon matí amb arrissada a la tarda.\nDivendres 2 de Gener de 2015:\nEstat del cel: Cel serè de matinada i matí. Apartir de migdia i sobretot a la tarda i vespre arribaran bandes d enúvols alts i prims d'oest a est. Ambient fred de matinada, amb glaçades fins a primera línia de mar.\nVent: Terral de matinada amb vent fluix i variable la resta del dia. .\nDissabte 3 de Gener de 2015:\nEstat del cel: Cel serè tot el dia, però amb el pas d'algunes bandes de núvols prims, tant de matinada i matí com al vespre i nit. Ambient fred de matinada però més temperat a migdia.\nEstat de la Mar: Mar plana al matí i alguna àrea d'arrissada la resta del dia.\nDiumenge 4 de Gener de 2015:\nEstat del cel: Cel serè tot el dia, amb algun núvolet prim de matinada. Ambient molt més suau al centre del dia, molt agradable.\nVent: Terral de matinada amb tramuntaneta a partir de migdia i tarda, de força 3/4.


ACN Brussel·les.-L’Agència Europea del Medicament (EMA, per les seves sigles en anglès) ha assegurat que la vacuna d’Oxford-AstraZeneca és “segura i eficaç” i ha defensat que es pot continuar utilitzant […]\nACN Brussel·les.-L’Agència Europea del Medicament (EMA, per les seves sigles en anglès) ha assegurat que la vacuna d’Oxford-AstraZeneca és “segura i eficaç” i ha defensat que es pot continuar utilitzant per combatre la covid-19 després d’investigar els casos de trombosi. La directora executiva de l’EMA, Emer Cooke, ha afirmat aquest dijous que els científics no consideren que la vacunació estigui “associada amb el risc general de patir” aquests problemes de coagulació de la sang. És a dir, que les evidències científiques no indiquen que sigui un efecte secundari. “Encara no ho podem descartar definitivament”, ha admès Cooke. L’EMA farà una investigació addicional dels casos de trombosi per excloure totalment aquesta possibilitat.\nEspanya i d’altres estats de la Unió Europea com França, Alemanya o Itàlia estaven esperant aquesta opinió del regulador per decidir si reactiven la vacunació amb AstraZeneca, que van paralitzar a principis de setmana malgrat que l’EMA no veia motius per fer-ho.L’aturada es va desencadenar per una trentena de casos de trombosi entre els gairebé 5 milions de vacunats a Europa. Dinamarca i Àustria van ser dels primers a suspendre l’ús de la vacuna d’Oxford-AstraZeneca a finals de la setmana passada, però quan Alemanya s’hi va sumar dilluns l’efecte dominó es va accelerar i més d’una quinzena d’estats de la UE, entre ells Espanya, van fer el mateix.L’EMA va començar a investigar els fets la setmana passada sense veure indicis que els casos estiguessin vinculats a la vacuna. Davant l’alarma a les capitals europees, el regulador de la UE va ampliar la investigació demanant a tots els països que informessin de casos similars.


Microvoluntariat virtual | Bloc de la Biblioteca del Campus Bellvitge\n« El Jurament Hipocràtic\nLes llistes d’espera a debat »\nPublished 30 Mai 2008\tÈtica , Els divendres del bloc , Internet , Noves tecnologies , Projectes solidaris Tancat\nMicrovoluntarios.org és un portal d’Internet creat per la Fundació Bip-Bip que té com a objectiu la integració social de persones que pertanyen a col·lectius vulnerables mitjançant les Tecnologies de la Informació i la Comunicació (TIC).\nEl funcionament d’aquest lloc web és senzill: només cal registrar-se i consultar, segons el temps de que es diposi, les diverses oportunitats de col·laboració que ofereixen algunes ONG. D’aquesta manera, qualsevol persona amb una estona lliure al dia (15 o 30 minuts, per exemple) pot fer-se càrrec d’aquestes microtasques via Internet i ajudar a aquestes organitzacions a millorar el seu funcionament.\nEl llistat de tasques inclou des d’una traducció, l’actualització del web d’una entitat o el disseny de samarretes, entre d’altres. A cadascuna d’elles se’ns indica el temps necessari per tal de que el possible microvoluntari pugui triar la que més s’ajusti a la seva disponibilitat.\nA banda d’aquesta iniciativa, la Fundació Bip-Bip ofereix altres recursos com el portal anomenat Hacesfalta.org, on es troben ofertes de voluntariat o feina tant virtual com presencial. També ens ofereix l’oportunitat de donar els nostres vells equips informàtics per a finalitats socials.


L'HOME QUE XIUXIUEJA ALS CANTANTS DE L'òPERA\nJaume Radigales recull les memòries de Jaume Tribó, l’apuntador del Liceu\n“Jaumeeee, soc la Montse... Soc a Niça i hauries de venir”. I Jaume Tribó va sortir del Gran Teatre del Liceu, va aturar un taxi que baixava per la Rambla i cap a França. Montserrat Caballé el reclamava perquè li fes d’apuntador a l’òpera Parisina d’Este, de Donizetti. Aquesta anècdota, prou eloqüent sobre la importància de la feina de Tribó, s’explica al llibre Memòries d’un apuntador, escrit pel crític de l’ARA Jaume Radigales i publicat per Huygens Editoral. “El llibre reflecteix la singularitat d’un personatge extraordinari”, diu Radigales, i no exagera. “Duc la L del Liceu tatuada al pit, i quan em mori m’heu de fer una finestra al taüt perquè es vegi”, recorda Tribó, el treballador més longeu del teatre de la Rambla: hi va començar a treballar com a apuntador el 29 de novembre de 1975, en una funció de l’òpera Rondalla d’esparvers, de Jaume Ventura Tort. “Em pagaven 225 pessetes que em donaven en sobre marronet cada dissabte”, diu.\nTribó, nascut el 1945, és història viva del teatre i alhora testimoni privilegiat de les “intrahistòries del Liceu”. Des del coverol d’apuntador al prosceni (o des del lateral de l’escenari), Tribó és l’home que xiuxiueja als cantants, un àngel de la guarda que vetlla perquè tot sigui com cal. “És una meravella tenir-lo al costat quan cantes perquè et dona una sensació de seguretat... Saps que hi ha algú que t’ajudarà quan ho necessitis”, explica al llibre el baríton Joan Pons, que també destaca que quan “no existia Google en Jaume era la solució: ho sabia tot i ho tenia tot del món de l’òpera”. El director Gustavo Dudamel corrobora “el seu coneixement enciclopèdic” i el descriu com “una de les ànimes més característiques del Liceu”. No és estrany, doncs, que aquest divendres un centenar de persones hagin volgut acompanyar Tribó en la presentació del llibre a la sala d’assaig del cor del Liceu. L’han rebut amb una ovació digna d’un divo llegendari, i al final fins i tot hi ha hagut algun bravo. “No faré cap bis”, ha reblat Tribó.\nSang i altres líquids...\nL’anecdotari que esquitxa el llibre té la virtut de ser respectuós i irònic alhora. Del muntatge d’Un ballo in maschera que va fer Calixto Bieito el 2001 recorda el figurant que tenia “nu del tot al costat del coverol amb els genitals que li penjaven molt”, i que en l’assaig general “tota la sang de la bossa que duia el tenor” li va caure al damunt. “Em van haver de deixar una samarreta i uns pantalons per tornar a casa –recorda–. Tal com anava, amb les mans ensangonades, a la Rambla haurien pensat que acabava de fer assassinats en sèrie”. També va veure de ben a prop “les cares de perplexitat dels coristes” quan un cavall es va pixar en una funció de Cançó d’amor i guerra, i l’erecció d’un petit ase a Suor Angelica... I sobretot parla amb admiració de llegendes com Edita Gruberova, Joan Sutherland, Montserrat Caballé, Eva Marton, Alfredo Kraus, Jaume Aragall, Josep Carreras... Només malparla del tenor Spas Wenkoff, “pel poc respecte que ha mostrat cap al Liceu".\nL’afició operística de Jaume Tribó va ser una passió precoç. Als 9 anys, quan els nens recitaven la dècima nadalenca enfilats a la cadira, ell va decidir fer l’escena de les al·lucinacions de l’òpera Borís Godunov, de Mússorgski, en rus! “Devien pensar: «Aquest nen és molt simpàtic, però potser no hi és tot». No hi soc tot, però em satisfà”, diu Tribó, que assegura que va tenir “la sort que, de veu, res de res”.\nEn canvi, de llengües, molt de moltes. Va estudiar italià, porta oberta a tot un tresor operístic. “També era wagnerià, com tothom, i em vaig animar amb l’alemany”, afegeix. D’una estada a Suïssa en va tornar amb “l’alemany suís del cantó de Zuric”. El seu bagatge lingüístic també inclou el francès i el rus, “que és una cosa molt divertida i entretinguda”. A més de la feina com a apuntador, Tribó té cura dels annals del Liceu: “Soc apuntador i annalista, amb totes les enes que calgui”. I Jaume Radigales hi afegeix una habilitat especial: “És un gran imitador, i hem rigut moltíssim quan imita directors d’orquestra i sopranos molt nostrades”.


El deute públic assoleix un nou màxim en pujar en 3.371 milions al març i se situa en el 98,78% del PIB\nPublicat 17/5/2018 12:02:30CET\nL'endeutament de l'Estat torna a superar el bilió d'euros i creix el deute de les comunitats i ajuntaments\nEl deute del conjunt de les administracions públiques va assolir els 1,161 bilions d'euros al març, la qual cosa representa un augment de 3.371 milions d'euros respecte el mes anterior, fins a situar-se en el 98,78% del PIB, segons els càlculs del Ministeri d'Economia d'acord amb la projecció del PIB recollida en el Pla Pressupostari 2018-2021.\nEn taxa interanual, el deute de les administracions públiques respecte el març de l'any passat va créixer en 35.478 milions d'euros, un 3,1% més. A nivell mensual puja en 3.371 milions d'euros, un 0,3% més.\nD'aquesta manera, la ràtio de deute del PIB va assolir el 98,78% del PIB al març, segons estimacions del Tresor sobre la base de la projecció de PIB del Programa d'Estabilitat 2018-2021 i a l'espera que l'INE publiqui el PIB nominal del març.\nPer administracions, gran part de l'augment del deute públic al març es deu a l'increment del deute de l'Estat, que va augmentar en 6.144 milions d'euros, fins als 1,013 bilions d'euros, la qual cosa suposa un increment del 0,6% mensual i un alça del 4,6% interanual. De fet, és l'import més alt des del 2013.\nEl deute de les comunitats autònomes també va augmentar al març en 2.291 milions, un 0,8% més respecte el mes anterior i un 3,7% més davant del març del 2017, fins a situar-se en 289.882 milions d'euros. El que també es va incrementar, encara que més lleugerament, va ser l'endeutament de les corporacions locals, que va augmentar en 686 milions, fins als 29.805 milions, un 2,3% més respecte el febrer, però un 6% menys que fa un any.\nFinalment, el deute de les administracions de la Seguretat Social es va reduir en 24 milions respecte el febrer, fins als 27.363 milions, la qual cosa suposa una caiguda mensual del 0,08%, però un repunt interanual del 59%.


Entrevistem en Heiko Pientka, cap de Voyage al càmping Almatà | Sant Pere Pescador\nEts aquíEntrevistem en Heiko Pientka, cap de Voyage al càmping Almatà\nEntrevistem en Heiko Pientka, cap de Voyage al càmping Almatà\nBy admin - Posted on 29 Juny 2007\nEn Heiko treballa per a Voyage Reiseorganisation GmbH, una empresa de viatges alemanya que organitza estances per a nens d’Alemanya a càmpings per tot Europa com Sardenya, França, Itàlia, Croàcia... En Heiko porta 14 anys venint per la zona: al Càmping Almatà, al càmping Riu i a Albanyà entre d’altres.\nDonat que ell és responsable de les vacances de fins a 500 nens en temporada alta és un bon coneixedor de l’estat del turisme, i en especial del turisme de càmping. Possiblement ja haureu vist alguna de les furgonetes amb el logo de l’empresa on hi apareix anunciat el nom de l’empresa “Voyage”.\n• Quin és el vostre dia a dia?\n- Organització d’activitats, llistes de logística, control d’estàndards com que tot estigui net i en ordre, vigilant el correcte funcionament de les activitats com les bicicletes, la cuina... A la seva caravana sovint hi te reunions amb els responsables de cada grup i amb els proveïdors.\n• Quanta gent hi treballa a Voyage ?\n- Som al voltant de 120 treballadors en plena temporada, mentre que a l’hivern no passa de la desena. A l’Almatà hi tenim al voltant de 30 treballadors entre els fan activitats lúdiques com bicicleta de muntanya, tennis, windsurf a més de cuiners i altres.\n• Com veieu la temporada del turisme, cada cop la temporada alta és més curta però s’allarga més la temporada baixa?\n- Cada anys és molt fluctuant, per exemple aquest any hi ha .el mundial a Alemanya i això ha fet que molta gent es quedés a casa per veure-ho. Però en general la temporada alta cada any és més llarga.\n• Quina mena de serveis oferiu als nens?\n- El més bàsic és oferir-los el transport fins aquí, la tenda de campanya amb un terra de fusta i el menjar. A banda d’això sempre hi ha possibles activitats que sempre hi son com el rocòdrom, unes quantes màquines per fer fitness i peses. Si el grup de nens no disposa de cap tutor els en proporcionem un per que se’n faci responsable.\nLes activitats extres voluntàries que els oferim son majoritàriament esportives com Waterwalking, BTT, Windsurf, Vela, Tenis, però també els oferim visites a Barcelona, Girona Cadaqués i Roses.\nD’altra banda disposem de tota mena d’informacions sobre la zona per que no estiguin perduts com quins son els dies de mercat, la farmàcia, on es pot anar de compres, on és l''hospital...\n• Voyage disposa d’altres bases a altres càmpings, quins avantatges tenen altres llocs enfront d’aquest càmping i de Sant Pere ?\n- La platja per si mateixa és fantàstica i a més és molt agradable donada la poca gent que hi ha, el parc Natural del Aiguamolls és també molt maco.. Un aspecte que ens resulta molt important és que els llocs urbanitzats son relativament llunyans, i si has de tenir cura s''un grup de nens i joves entre 13 i 17 anys és molt important donat que hi ha menys embolics a les nits, no seria el mateix si fos a Roses, Empuriabrava... Al mateix temps el poble de Sant Pere és prou aprop com per que hi vagin al mercat, a la farmàcia... A més aquest càmping en concret te pistes de tenis, bàsquet, futbol entre d''altres i els sanitaris especialment nets.\n• Quins serveis creus que manquen a Sant Pere per als nens i per a la empresa on treballeu?\n- És molt important posar un pont nou i no haver de passar pel mig del poble cada cop que vols anar cap al sud des del càmping Almatà. Els dies de mercat això és especialment important donat que sovint ens veiem obligats a donar una volta important per Torroella de Fluvià i l’Armentera per anar de l’Almatà al càmping Riu. També seria interessant trobar una zona amb bars i terrasses tranquil•les sense tants cotxes a la bora.\n• Quins canvis heu viscut fins ara amb el turisme?\n- Tot és mes car. Una cosa que ens trobem a la base d’Albanyà és que hi ha molta brutícia al camp, especialment després del cap de setmana i el que ens sorprèn és que la deixen tant els estrangers com els d’aquí.\n• Per la vostra experiència sou un referent del sector turístic a la zona. Anem cap a un turisme de qualitat ? Com veieu el mercat del turisme a la llarga? Com us agradaria que fos ?\n- En general es va més cap a la quantitat, hi ha millores, però no son substancials. Per exemple als restaurants fa falta servei, et serveixen força lentament.\n• Com veieu Voyage dintre de 50 anys?\n- No sóc capaç d’imaginar-m’ho, la veritat és que el turisme és molt canviant.\n• Com veieu Sant Pere d’aquí a 50 anys? Com us agradaria que fos?\n- M’ho imagino com Figueres, sense tanta indústria però més gran.\n• La carretera que va de Sant Pere a Sant Martí d’Empúries passa al costat del Mas Gusó on aneu a comprar la fruita, què n’opineu de la seva perillositat ?\n- Tant aquesta carretera com d’altres son massa estretes. El turisme ha anat creixent a una mesura molt més gran que les carreteres. Ara hi ha molts més cotxes, caravanes bicicletes, furgonetes, camions de distribució...